Public procurement notice: Contract Notice
Published: 2021-02-22
Buyer: Helsingin kaupungin palvelukeskusliikelaitos
Country: FI
Contract type: Services
Procedure: Open procedure
CPV classification: 72000000
Estimated value: 216000 EUR
Submission deadline: 2021-03-26
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin kaupungin palvelukeskusliikelaitos (jäljempänä Palvelukeskus Helsinki ja/tai tilaaja) pyytää teiltä tarjousta Microsoft Dynamics CRM -järjestelmän kehittämisestä, ylläpidosta ja tuesta.
Tämän hankinnan tavoitteena on löytää toimittaja, joka pystyy kehittämään, tukemaan ja ylläpitämään CRM-järjestelmäkokonaisuutta.
Helsingin kaupungin palvelukeskusliikelaitos (jäljempänä Palvelukeskus tai tilaaja) hankkii asiantuntijapalvelua Microsoft Dynamics CRM -järjestelmän (jäljempänä CRM) kehittämiseen, ylläpitoon ja tukeen. Hankinta sisältää järjestelmän jatkuvan tuki ja ylläpitopalvelun sekä sovelluskehityspalvelua arviolta 200 tuntia vuodessa. Tarkempi kuvaus hankittavasta asiantuntijapalvelusta on tarjouspyynnön liitteessä 1. Palvelukuvaus.
Palvelukeskus Helsingin käyttämää CRM-järjestelmää on räätälöity Palvelukeskuksen tarpeisiin. Sen avulla hoidetaan esimerkiksi palvelupyyntöjen tiketöintiä, palvelutason seurantaa, asiakastietojen hallintaa, asiakkaiden laskutusta, laiterekisterin hallintaa ja ohjataan työtä. Järjestelmää käytetään lisäksi monipuolisesti raportointiin. Järjestelmää kehitetään jatkuvasti uusien ja muuttuvien käyttötarpeiden mukaisesti. Rooleja kehitystyössä on kuvattu tarjouspyynnön liitteessä 1. Palvelukuvaus. Tilaaja vastaa CRM-järjestelmän lisensseistä, joten ne eivät kuulu tämän hankinnan piiriin.
Tilaaja on Helsingin kaupungin liikelaitos, joka toimii kumppanina Helsingin kaupungin kouluissa, päiväkodeissa sekä sosiaali- ja terveystoimialan eri yksiköissä. Tilaajan yksikkö Puhelin ja hyvinvointipalvelut tuottaa digitaalisia palveluita Helsingin kaupungin toimialoille ja liikelaitoksille sisältäen kotona asumista tukevat monipuoliset tekniset ratkaisut ja tukipalvelut.
Sopimusta voidaan tilaajan yksipuolisella oikeudella jatkaa ensimmäisen sopimuskauden jälkeen kahdella (2) kahden (2) vuoden mittaisella optiokaudella (24 kuukautta + 24 kuukautta), kuitenkin niin, että päätös jokaisen optiokauden käytöstä tehdään viimeistään kolme (3) kuukautta ennen sopimuskauden päättymistä. Tilaaja voi tehdä ilmoituksen myös sähköisesti.
Palvelukeskus Helsinki varaa oikeuden hankkia, toiminnan mahdollisesti laajentuessa sekä toiminnallisten tarpeiden muuttuessa, myös muita tässä hankinnassa määriteltyyn palveluun liittyviä / liitettäviä asiantuntijapalveluita.
Ennen sopimuskauden käynnistymistä tilaaja sekä toimittaja pitävät vähintään kaksi (2) yhteistyöpalaveria, joiden tarkoituksena on varmistaa sopimuskauden sujuva käynnistäminen ilman häiriöitä tilaajan CRM-järjestelmän ylläpidossa ja tuessa. Yhteistyöpalavereista ei makseta erillistä korvausta, ja ne pidetään tilaajan erikseen määrittelemässä paikassa ja ajankohtana.
Kaikki saapuneet tarjoukset avataan samaan aikaan, sähköisestä kilpailuttamisjärjestelmästä edellä mainittuna aikana.
Kokonaistaloudellisen edullisuuden perusteena käytetään tässä hankinnassa ainoastaan halvinta hintaa. Hankittaville kohteille on asetettu tämän tarjouspyynnön kohdassa Muut ehdot vähimmäisvaatimuksina palveluun liittyviä laadullisia vaatimuksia (laatukriteereitä), jotka tarjottavan palvelun tulee täyttää.
Tarjouspyynnön mukaiset tarjoukset vertaillaan hinnan perusteella. Vertailuhinta muodostuu yksikköhintojen ja tilaajan kuudelle (6) vuodelle arvioimien suoritemäärien perusteella (arvioidut suoritemäärät voivat nousta tai laskea sopimuskauden aikana, eikä tilaaja sitoudu mihinkään minimisuorite- ja/tai hankintamääriin).
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/48018/notice/65193

Eligibility requirements: Vaatimukset esitetään ESPD-osassa ja/tai muualla tarjouspyyntöasiakirjoissa.

Award value: 216000